Добри Жотев
Звездни войни

chitanka.info

Далечни са звездите, президенти! —

От звездния ви бяс дори и полъх

до тях не ще достигне.

И близо е единствено Земята.

Надеждите са близо и смъртта,

безсилието, силата ни скрита

и техния двубой хилядолетен.

И ориста ни, сляпата, е близо.

Далечни са, далечни са звездите!

Като ума и разума далечни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.